PROJEKTS

Uz 10.10.2024.

vēlamais izskatīšanas datums: FK – 16.10.2024.

Domē – 24.10.2024.

sagatavotājs un ziņotājs: N. Krasnova

PROTOKOLLĒMUMS

**Par** **dāvanām jaundzimušo bērnu vecākiem**

Jau vairākus gadus jaundzimušo bērnu vecākiem bērna dzimšanas reģistrācijas laikā Ādažu novada dzimtsarakstu nodaļa pasniedz divas dāvanas – grāmatu un īpašo suvenīrdāvanu ar novada simboliku. No 2022. gada dzimtsarakstu nodaļa pasniedz koka lineālu – auguma mērītāju (koka kastītē).

Dāvanu pasniegšanas mērķis ir apsveikt vecākus ar bērna piedzimšanu, sekmēt personu vēlmi deklarēt savu dzīvesvietu Ādažu novada administratīvajā teritorijā, popularizēt pašvaldību un tās sniegtos pakalpojumus, kā arī radīt ilgtermiņa pozitīvu iespaidu un emocijas par pašvaldību kopumā.

Šī gada septembrī novadā bija deklarēti teju 2 tūkstoši bērni līdz 7 gadu vecumam, kā arī tajā ir ievērojams daudzbērnu ģimeņu skaits, kopumā radot situāciju, ka teju vai katrs piektais bērns ir no daudzbērnu ģimenes. Dzimtsarakstu nodaļa ir saskārusies ar situāciju, ka reģistrējot otro, trešo, utt. bērnu, un pasniedzot dāvanu, vecāki norāda, ka tieši šāds suvenīrs viņiem jau tika pasniegts, un būtu vēlams dāvanas dažādot.

Izvēloties jēgpilnu dāvanu risinājumu, būtu jāņem vērā būtiskas lietas – piemērotība jaundzimušajam, praktiskums, kvalitāte, saturs ar stāstu (t.i., nepārprotama piesaiste dāvinātājam) un gandarījums dāvinātajam. Dzimtsarakstu nodaļa izvērtēja trīs veidu suvenīrdāvanas (pielikumā).

Ņemot vērā, ka papildveida dāvana tiks pasniegta tikai tad, kad vecākiem pirms tam būs pasniegta pamatveida dāvana, tad papildveida dāvanu iegādes ietekme uz budžetu būs tāda pati kā iepriekšējos gados, jo netiks iegādātas pamatveida dāvanas (ir to rezerve no 2024. gada). Auguma mērītāju izmaksas 2024. gadā bija 3100 EUR (bez PVN), jo dāvanu ražotājs nav PVN maksātājs.

Vidējais reģistrēto jaundzimušo bērnu skaits gadā ir 150, un izmaksas suvenīrdāvanām 2025. gadā būtu šādas:

|  |  |
| --- | --- |
| **Dāvanu varianti** | **Izmaksas, EUR ar PVN** |
| 1.variants | 150 x 27,70 = **4155** |
| 2.variants | 150 x 15,00 = **2250** |
| 3.variants | 150 x 21,00 = **3150** |

Ņemot vērā iepriekš minēto, pamatojoties uz Pašvaldību likuma 5. pantu, Finanšu komitejas (16.10.2024.) atzinumu, atklāti balsojot, ar XX balsīm „par”, „pret” – XX, „atturas” – XX, Ādažu novada dome **NOLEMJ**:

1. Atbalstīt 150 suvenīrdāvanu komplektu – sedziņas/paladziņu un austiņas iegādi jaundzimušo bērnu vecākiem un iegādes izdevumu 4155 euro apmērā iekļaušanu pašvaldības 2025. gada budžeta projektā.
2. Dzimtsarakstu nodaļas vadītājai nodrošināt šī lēmuma izpildi.
3. Pašvaldības izpilddirektoram organizēt lēmuma izpildes kontroli.

\_\_\_\_\_\_\_\_\_\_\_\_\_\_\_\_

*DzN @*

*Fin. @*